יונה אלון

יונה אלון (5 בינואר 1935 - 29 ביוני 2013) היה סופר, פילוסוף ומשורר ישראלי. אלון נולד בקיבוץ עין שמר, ובשנת 1958 עבר לירושלים, שם התגורר עד מותו. למד באקדמיה למוזיקה ע"ש רובין בירושלים והשתלם בפילוסופיה אצל פרופ' ישעיהו ליבוביץ ופרופ' מרסל דיבואה. בשנות ה-60 וה-70 של המאה ה-20 פיתח תאוריה מוסרית חדשה (ראו להלן), אותה הציג בשני ספריו הראשונים. לאחר מכן, כתב בעיקר שירה. חלק משיריו תורגמו לאנגלית בידי ד"ר בן שפירו. לאחר מותו יצא לאור בשנת 2018 ספר פרוזה שכתב במשך שנים: "כך להישאר לעולם". לאלון היה אח תאום, המשורר עלי אלון. הרשע הוא אדם העושה רע בזדון. עושה רע בשגגה לא התכוון לעשות רע, או לא ידע שמעשהו הוא מעשה רע. לכן אינו רשע (לדוגמה: מי שמפיל אבן תוך כדי טיפוס על הר, והאבן פוגעת באחר). לכן רק מי שיודע שמעשהו רע, ומתכוון לעשותו, הוא הרשע. וכאן טוען אלון את טענתו המרכזית: אדם העושה רע ויודע שהוא עושה רע, אינו קיים במציאות. למה? מנגנון האבולוציה יצר במוחנו מבנה המכוון לטוב. שיקול הדעת האנושי מכוון תמיד אל הטוב, ולא ייתכן אחרת. כי אילו היה שיקול הדעת מכוון אל הרע, היה מין האדם נשמד במהרה. ומכיוון שכך, לא קיים אדם שעושה רע, ויודע שהוא עושה רע. כי האדם עושה תמיד מה שתודעתו רואה כטוב. ובתגובה לטענה כי יש אדם שעושה את הטוב לעצמו ואת הרע לאחרים, וכך הוא מתקיים – הרי אלון טוען שהטוב לעצמו נחשב בעיניו הטוב העליון, האמיתי. ומשום כך הוכיחו מחקרים שלפושעים יש סולם ערכים המעמיד בראשו את טובת עצמם. החברה חייבת לקיים להגנתה סולם ערכים קבוע הכולל טוב ורע, ומדרג את האנשים מבחינה מוסרית. לפי סולם ערכים זה מי שעושה מעשה רע בניגוד לצדק וליושר, ועושה אותו בזדון – הוא רשע. לפי סולם ערכים זה קל מאוד להגדיר את הצדיק ואת הרשע. מספיק להראות שאדם התנגד לחוקים ולמוסר ופעל בניגוד לאמות המידה היסודיות של החברה – ועשה זאת בזדון – וכבר קבעת והוכחת שהוא רשע. אלא שהחוק והמוסר החברתי הם מבנים מלאכותיים ומוסכמים. הם מציגים מוסר טהור, בנוי על יסודות התבונה הטהורה, ומייצגים אדם כללי, טהור, סכמטי, שאינו קיים במציאות. לכן גם מושג הרוע במוסר הוא תוצר של התבונה הטהורה. הוא נוח מאוד לחברה למימוש מטרותיה וקיום הסדר החברתי, אבל אינו מתאר נכונה את האדם החי, הרלוונטי, הקונקרטי. האדם הקונקרטי לעולם עושה את מה שתודעתו משיגה כטוב, כאשר הוא פועל בהכרה ובידיעה. יוצא מכאן, שמושג הרוע הוא מושג טהור, מלאכותי, ללא תוכן קונקרטי. אדם העושה בהכרה וידיעה מעשה שהחברה רואה בו רע מוחלט – כולל סאדיזם, מזוכיזם, וכו'... – בתודעתו ייראה מעשהו שונה לגמרי מבתודעת החברה. גם אדם המשוכנע שעשה רע בכוונה וידיעה, והוא מגדיר את עצמו רשע – קיבל מושג זה בהשאלה מתודעת החברה. כמובן – כל אדם יכול לשנות את דעתו לאחר מעשה, להתחרט ולשים עצמו רשע. אבל ברגע הפעולה, תמיד הוא עושה את מה שתודעתו מורה לו כטוב. אין רשעים בעולם, 1968 המוסר החברתי מול המוסר הקיומי, 1975 אור, 1976 בטהובן - מכתבים לאהובה בת האלמוות, 1990 אין רשעים בעולם (כל הכתבים) הוצאת כרמל, 1995 מות הקיץ, 1998 יומן שנה, 1999 בדרך, 2000 מסע ערב אל הנפש, 2004 כך להישאר לעולם, הוצאת תשע נשמות, 2018 היום בו יתחילו שירי לדבר, הוצאת תשע נשמות, 2022 יונה אלון, ב"לקסיקון הספרות העברית החדשה" הספרים של יונה אלון, באתר "סימניה" שירים של יונה אלון, באתר "במה חדשה" יונה אלון ושיריו המתורגמים, באתר ספרות אמריקאי יערה ברק, יונה אלון היה גמלאי אלמוני. בתיבה ליד מיטתו התגלה אוצר ספרותי, באתר הארץ, 5 בספטמבר 2018 "גדלתי בלא מילים": מחברותיו של הגמלאי יונה אלון הפכו לספר, באתר ynet, 22 בספטמבר 2018 יונה אלון, דף שער בספרייה הלאומית יונה אלון, בלקסיקון הספרות העברית החדשה יוני ליבנה, "כך להישאר לעולם": שמורת טבע ספרותית, מוגנת מדי, באתר ynet, 28 בספטמבר 2018 עופרה עופר אורן, "כך להישאר לעולם": גאונות או גרפומניה?, בבלוג "סופרת ספרים", 7 באוקטובר 2018 תלמה אדמון, ‏כך להישאר לעולם: יונה אלון חושף את המציאות מילימטר אחר מילימטר, באתר מעריב אונליין, 12 באוקטובר 2018 דוד רוזנטל‏, הספר "כך להישאר לעולם" ממחיש עד כמה הסופר האלמוני היה מוכשר, באתר וואלה, 25 בנובמבר 2018 רבקה שאול בן־צבי, ‏אמנות החיים, בעיתון מקור ראשון, 13 בדצמבר 2018